钦定古今图书集成/明伦汇编/闺媛典/第144卷 > 汪梦龙妻丁氏
## 钦定古今图书集成/明伦汇编/闺媛典/第144卷 > 汪梦龙妻丁氏

按《旌德县志》：丁氏，汪梦龙妻。归四载，梦龙死，无嗣，丁
誓以死守。或劝再适，丁曰：“此恐吾席夫业耳。”乃尽捐
祖产于诸叔，而以织纴糊口，复别构一室，以守夫柩，
岁时哀恸致祭。宅失火，将延及丁寝，丁抱棺吁天，火
寻灭。矿贼过旌，比邻被蹂躏，惟丁室戒不入。郡守以
事闻，立祠祀之。